Քրեակատարողական նոր քաղաքականության պահանջները, որդեգրած սկզբունքներն ու խնդիրները ներկայացնելու նպատակով հունիսի 27-ին Քրեակատարողական ծառայության պետ, արդարադատության գնդապետ Արտյոմ Մխոյանը ծառայության ղեկավար անձնակազմի հետ այցելեց ՀՀ ԱՆ «Դատապարտյալների հիվանդանոց» քրեակատարողական հիմնարկ: Այցելության ընթացքում քրեակատարողական հիմնարկի ծառայողների մասնակցությամբ տեղի ունեցավ աշխատանքային քննարկում, շեշտը դրվեց հատկապես կոռուպցիայի դեմ անզիջում պայքարի, անձնակազմի արհեստավարժության, միջանձնային փոխհարաբերությունների, կալանավորված անձանց և դատապարտյալների իրավունքների պաշտպանության, վերջիններիս ուղղման, վերասոցիալականացման աշխատանքների վրա: Քրեակատարողական ծառայության պետը հրահանգավորման ժամանակ անձնակազմի հետ զրուցեց հիմնարկի խնդիրների, հիմնարկի մասնագիտական ուղղվածության կարևորության մասին, պահանջեց առավել խիստ ուշադրություն դարձնել արգելված իրերի ներթափանցման կանխմանը՝ խստացնելով հսկողությունը, անձնական պատասխանատվությամբ կատարել իրենց լիազորությունների շրջանակներում գործառույթային պարտականությունները` բարձր պահելով քրեակատարողական ծառայողի հեղինակությունը, անունն ու պատիվը: